Klišė (spaudos technika)

Klišė () – metalinė, medinė, linoleumo ar kitos medžiagos iškiliaspaudės forma iliustracijai spausdinti.

Pagal atvaizdo atkūrimo būdą būna štrichinė arba toninė (rastrinė). Štrichinėmis spausdinamos iliustracijos, kurių visų elementų sodrumas vienodas (brėžiniai, raižiniai, piešiniai plunksna), toninėmis – iliustracijos, kurių elementų sodrumas nevienodas (fotografijos, akvarelės). 

Labiausiai paplitusios cinko klišės. Jos graviruojamos automatiškai klišografu (kartais rankomis), gaminamos cinkografijos būdu. Viena cinko klišė išlaiko 35 – 50 tūkst. egzempliorių tiražą. Vario klišės raižomos rankomis arba ėsdinamos geležies chlorido tirpalu. Spalvotoms reprodukcijoms spausdinti gaminamas dažniausiai keturspalvis toninių klišių komplektas. 

Technika
Spaudos technologija